Na temelju članka 48. Zakona o lokalnoj i područnoj (regionalnoj) samoupravi (Narodne novine broj 33/01, 60/01, 129/05, 109/07, 125/08 , 36/09, 125/08, 150/11, 144/12, 19/13, 137/15 i 123/17) i članka 46. Statuta Grada Skradina (''Službeni vjesnik Šibensko-kninske županije'', broj 10/09, 5/13 i 3/18), Gradonačelnik Grada Skradina dana 18. srpnja 2019. godine donio je

**P R A V I L N I K**

**o radu seljačke tržnice Skradin**

**I. OPĆE ODREDBE**

**članak 1.**

Pravilnikom o radu seljačke tržnice Skradin (u daljnjem tekstu: Pravilnik) se utvrđuju uvjeti

1. način pod kojima se obavlja prodaja vlastitih poljoprivrednih i poljoprivredno-prehrambenih proizvoda te proizvoda tradicijskih obrta na seljačkoj tržnici Skradin.

**članak 2.**

Seljačka tržnica Skradin je oblik izravne prodaje vlastitih poljoprivrednih i poljoprivredno prehrambenih proizvoda te proizvoda tradicijskih obrta izvan prodavaonica sukladno članku 10. stavak 1. podstavak 2. Zakona o trgovini (NN 87/08, 116/08, 76/09-Odluka USRH, 114/11, 68/13 i 30/14), članku 27. stavak 2. podstavak 3. Zakona o obiteljskom poljoprivrednom gospodarstvu (NN 29/18 i 32/19) i članku 4. Pravilnika o prodaji vlastitih poljoprivrednih proizvoda proizvedenih na obiteljskom poljoprivrednom gospodarstvu (NN 76/14, 82/14) .

**članak 3.**

Seljačka tržnica Skradin se održava u ulici Put Svetog Jere ( prostor između parka i gradskog parkinga) u Skradinu.

**članak 4.**

Organizator seljačke tržnice Skradin je Grad Skradin (u daljnjem tekstu: Organizator).

1. **PREDMET PRODAJE NA SELJAČKOJ TRŽNICI SKRADIN**

**članak 5.**

Na seljačkoj tržnici Skradin se mogu prodavati slijedeći vlastitih proizvodi:

1. Svježe voće i povrće
2. Prerađevine voća i povrća:

sokovi, džemovi, kompoti, ukiseljeno povrće, kandirano voće

1. Med i pčelinji proizvodi te proizvodi prerade/dorade meda
2. Maslinovo ulje
3. Cvijeće i presadnice
4. Ljekovito i aromatično bilje
5. Proizvodi tradicijskih obrta
6. **PRAVO PRODAJE NA SELJAČKOJ TRŽNICI SKRADIN**

**članak 6.**

Na seljačkoj tržnici Skradin mogu prodavati Obiteljska poljoprivredna gospodarstva i Zadruge (u daljnjem tekstu: Prodavači) koji se bave poljoprivrednom proizvodnjom i prodajom isključivo vlastitih proizvoda u skladu s propisima iz Članka 2. ovog Pravilnika.

Prodavači iz stavka 1. ovog članka ostvaruju pravo prodaje prijavom Organizatoru i dobivanjem potvrde ili drugog odgovarajućeg akta od Organizatora.

**članak 7.**

Prodavači koji prodaju poljoprivredne proizvode na seljačkoj tržnici Skradin moraju biti upisani u Upisnik poljoprivrednih gospodarstava i u sustav ARKOD te druge odgovarajuće registre ovisno o proizvodima koje prodaju, sukladno važećim zakonskim propisima.

**članak 8.**

Pravo prodaje na seljačkoj tržnici Skradin imaju OPG-ovi i zadruge sa sjedištem na području Grada Skradina.

**članak 9.**

Organizator će objaviti Javni poziv za podnošenje zahtjeva za odobrenje prodaje na seljačkoj tržnici Skradin. Javni poziv će biti objavljem na službenim mrežnim stranicama i oglasnoj ploči Grada Skradina.

**članak 10**.

Raspored izlaganja na seljačkoj tržnici Skradin je promjenjiv, i ovisno o broju prodavača određuje ga Organizator po tjednima, tjedan dana unaprijed.

**IV. OPĆI UVJETI ZA PRODAJU NA SELJAČKOJ TRŽNICI SKRADIN**

**članak 11.**

Na seljačkoj tržnici Skradin se mogu prodavati poljoprivredni, poljoprivredno-prehrambeni proizvodi i proizvodi tradicijskih obrta koji su zdravstveno ili tehnički ispravni i koji udovoljavaju svim zakonskim propisima sukladno važećim zakonima, uredbama i pravilnicima koji se odnose na prodaju određenih proizvoda.

**članak 12.**

Svi proizvodi iz Članka 5. ovog Pravilnika moraju potjecati iz registriranih i/ili odobrenih objekata pri nadležnim ministarstvima i institucijama *(registrirani* *objekti pri Ministarstvu zdravstva, Uredu državne uprave i ostalo).*

**članak 13.**

Proizvodi koji se prodaju na seljačkoj tržnici Skradin moraju biti propisno obilježeni i deklarirani sukladno Zakonu o zaštiti potrošača (NN 41/14, 110/15 i 14/19) te Zakonu o informiranju potrošača o hrani (NN 56/13, 14/14, 56/16 i 32/19) i ostalim podzakonskim aktima koji reguliraju predmetno područje *(deklaracije i etikete),* te moraju imati jasno istaknute cijene proizvoda po jedinici proizvoda.

**članak 14.**

Organizator seljačke tržnice Skradin dužan osigurati minimalne tehničke, sanitarno-higijenske, zdravstvene i druge uvjete za obavljanje prodaje sukladno zakonskim propisima odnosno dozvoliti prodaju samo onih proizvoda za koje postoje uvjeti prodaje.

**članak 15.**

Prodajno mjesto na seljačkoj tržnici Skradin sadrži tipski drveni štand na otvorenom prostoru.

**članak 16.**

Prodavači na seljačkoj tržnici Skradin dužni su se prilikom prodaje proizvoda, na koje se to odnosi, služiti tehničkim uređajima sukladno posebnim propisima. Dužni su posjedovati mjerni uređaj (vagu) baždarenu kod ovlaštene institucije s potvrdom o provjeri ispravnosti uređaja. Na prodajnom mjestu dužni su imati istaknut jasno vidljiv natpis s nazivom OPG-a ili zadruge, MIBPG- om i OIB- om gospodarstva.

**članak 17.**

Prodavači su dužni s osobitom pažnjom brinuti o čistoći i urednosti prodajnog mjesta, kao i zbrinuti nastali otpad nakon prodaje.

**članak 18.**

Za prodaju na seljačkoj tržnici Skradin i korištenje opreme iz članka 15. ovog Pravilnika prodavači ne plaćaju najam.

**članak 19.**

Opskrba seljačke tržnice Skradin vrši se s prostora gradskog parkinga koji neposredno graniči s prostorom seljačke tržnice.

Nije dozvoljen ulaz vozilima za opskrbu na prostor seljačke tržnice.

**članak 20.**

Prodavači mogu svoje proizvode na seljačkoj tržnici prodavati između 08,00 i 21,00 sati, ovisno o interesu kupaca i mogućnosti prodaje.

1. **OSTALA PRAVA I OBVEZE PRODAVAčA I ORGANIZATORA SELJAČKE TRŽNICE SKRADIN**

**članak 21.**

Organizator seljačke tržnice Skradin dužan je:

1. osigurati sve uvjete poslovanja na seljačkoj tržnici Skradin propisane ovim Pravilnikom,
2. poslije isteka radnog vremena očistiti prostor,
3. osigurati higijenski ispravnu vodu za piće,
4. obavljati pregled prostora prije njegove uporabe,
5. pratiti rad i ponašanje prodavača na seljačkoj tržnici, upozoravati ih ukoliko se ne pridržavaju odredbi ovoga Pravilnika te poduzimati odgovarajuće mjere,
6. surađivati s inspekcijskim i drugim tijelima radi sprječavanja prodaje proizvoda na tržnici čiji promet nije dopušten, proizvoda sumnjiva porijekla, zdravstveno neispravnih proizvoda, sprječavanja preprodaje i slično.

**članak 22.**

Svaki prodavač na seljačkoj tržnici Skradin dužan je:

1. pridržavati se odredbi ovoga Pravilnika i drugih zakonskih propisa kojima se uređuju način i uvjeti prodaje vlastitih proizvoda,
2. pridržavati se rasporeda prodajnih mjesta kako to odredi Organizator,
3. tijekom prodaje i prije napuštanja seljačke tržnice osigurati čisto prodajno mjesto i okolni prostor,
4. tijekom prodaje i prije napuštanja prostora održavati i ostaviti čiste i uredne tehničke uređaje kojima se koristio,

5. tijekom rada uljudno se ponašati prema potrošačima i drugim sudionicima u prodaji te

svojim ponašanjem ne narušavati red na seljačkoj tržnici,

6. na zahtjev ovlaštene osobe organizatora tržnice te nadležnih inspekcijskih službi pokazati

odgovarajuće dokumente.

**VI. NADZOR NAD RADOM SELJAČKE TRŽNICE SKRADIN**

**članak 23.**

Prodavači su dužni za cijelo vrijeme prodaje svojih proizvoda na seljačkoj tržnici Skradin pridržavati se odredbi ovog Pravilnika i svih drugih zakonskih i podzakonskih propisa kojima se uređuje prodaja određenih vrsta proizvoda.

**članak 24.**

Nadzor nad radom seljačke tržnice Skradin obavljaju nadležne državne institucije i Organizator, svaki u svom djelokrugu rada.

Nadzor nad radom seljačke tržnice Skradin obavlja se na temelju važećih zakonskih i podzakonskih propisa i ovoga Pravilnika.

**VII. ZAVRŠNE ODREDBE**

**članak 25.**

1. slučaju nepridržavanja odredaba iz ovog Pravilnika i propisa kojima se uređuje prodaja odgovarajućih vrsta proizvoda, Organizator može prodavaču privremeno ili stalno zabraniti prodaju na seljačkoj tržnici.

**članak 27.**

Ovaj Pravilnik stupa na snagu danom donošenja, a objavit će se na oglasnoj ploči Grada Skradina, službenim mrežnim stranicama Grada Skradina i „ Službenom vjesniku Šibensko- kninske županije“.

Klasa: 330-04/19-02/1

Urbroj:2182/03-01-19-1

Skradin, 18. srpnja 2019.

GRADONAČELNIK

mr.sc. Antonijo Brajković, v.r.